CELEX: 32012R1144
Language: ro
Date: 2012-11-28 00:00:00
Title: Regulamentul de punere în aplicare (UE) nr. 1144/2012 al Comisiei din 28 noiembrie 2012 privind clasificarea anumitor mărfuri în Nomenclatura combinată

5.12.2012   
            
            
               RO
            
            
               Jurnalul Oficial al Uniunii Europene
            
            
               L 333/3
            
         REGULAMENTUL DE PUNERE ÎN APLICARE (UE) NR. 1144/2012 AL COMISIEI
   din 28 noiembrie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codurile NC indicate în coloana (2), pe baza motivelor care figurează în coloana (3) a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codurile NC indicate în coloana (2) a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs compus din melasă din trestie-de-zahăr deshidratată și modificată, prezentat sub formă de praf, de culoare maro deschis, conținând (% în greutate):
                  
                              —
                           
                           
                              zaharoză (inclusiv zahăr invertit)
                           
                           
                              82,4
                           
                        
                              —
                           
                           
                              cenușă
                           
                           
                              1,5
                           
                        
                              —
                           
                           
                              fibră brută
                           
                           
                              7
                           
                        Produsul nu conține amidon și are o polarizare de 83,4°.
                  În timpul procesului de producție se adaugă fibre vegetale și concentrate de melasă din trestie-de-zahăr și se obține melasă din trestie-de-zahăr deshidratată.
                  Produsul nu este adecvat pentru consumul uman și se utilizează exclusiv pentru hrana animalelor.
               
               
                  2309 90 96
               
               
                  Clasificarea se stabilește pe baza regulilor generale 1 și 6 pentru interpretarea Nomenclaturii combinate, a notei 1 de la capitolul 23, precum și a textelor codurilor NC 2309, 2309 90 și 2309 90 96.
                  În ciuda conținutului ridicat de zaharoză, produsul nu poate fi considerat zahăr din trestie clasificat la poziția 1701, din cauza adaosului de fibre vegetale în cursul procesului de producție.
                  Datorită adaosului de concentrate de melasă din trestie-de-zahăr și procesului de deshidratare, conținutul de zahăr prezent în produs este semnificativ mai mare decât în melasa din trestie-de-zahăr tradițională. Prin urmare, se exclude clasificarea la poziția 1703.
                  Produsul este folosit pentru hrana animalelor și a pierdut caracteristicile esențiale ale materialului originar în timpul procesului de producție (a se vedea nota 1 la capitolul 23).
                  În consecință, produsul trebuie clasificat la poziția 2309 ca „preparat de tipul celor folosite pentru hrana animalelor”.